  Виталий Пронин 25-тӥ июле Ижын ортчоз удмурт крезьгурлы сӥзем «Кубыз» фестиваль (0+). Туэ сое вотэсын меӵак эфирын учкыны луоз. Калык инструментъёс но гуръёс, туала эстрада но утчаськонъёс — фестиваль удмурт крезьгурез котыр ласянь возьматоз. Фестиваль 2 люкетлэсь пӧрмоз. «Вашкала» люкетын — «Айкай» театр, «Азвесям» группа, Катерина Кенӟали, Алёна Тимерханова, Иван Котельников но мукет кырӟасьёс. «Туалаяз» — Marie Danic, Туръялыс, Пушнер, Кӧt Kubitz, post-dukes но мукетъёсыз. Быдэс программаен тодматскыны луэ фестивальлэн «ВКонтакте» вотэс бамаз: vk.com/kubyzfest. Та бамын ик трансляциез учкыны луоз. Со кутскоз 16 часын. Виктория Крамова Теги: кытынкумар лулчеберет  